Un accident de proporții a avut loc în timpul sesiunii de antrenamente din Formula 1. Pilotul Alexander Albon și-a distrus monopostul în prima sesiune de pe circuitul de la Melbourne, iar incidentul a determinat afișarea steagului roșu, semnalizând oprirea sesiunii.
În timpul primei sesiuni de antrenamente, Alexander Albon, pilot la echipa Williams, a suferit un accident grav. A pierdut controlul monopostului său și a lovit puternic un parapete, generând îngrijorare și agitație în rândul fanilor și oficialilor din Formula 1.
La scurt timp după incidentul grav, piloții au mers la boxe, iar circuitul a fost curățat. Pilotul nu a fost rănit, reușind să iasă singur din monopost, confirmând imediat staff-ului că este în regulă.
De altfel, cei de la Williams au concluzionat că nu pot repara mașina până sâmbătă, când au loc calificările și nici nu au un șasiu de rezervă. Așadar, pilotul se va afla în cursă cu o singură mașină.
Echipa Williams a luat decizia ca Albon să concureze în mașina copechipierului său, Logan Sargeant. Echipa a considerat că Albon are mai multe șanse să obțină un rezultat pozitiv, chiar și un singur punct care ar putea face diferența în clasamentul general.
Directorul echipei, James Vowles, a subliniat importanța obținerii unui punct în cursa de duminică dimineața, evidențiind că acest lucru ar putea face diferența între locul 6 și locul 10 în clasamentul general al echipei. Este clar că echipa își propune să maximizeze rezultatele în fiecare etapă a campionatului și să lupte pentru poziții cât mai bune în clasament.
Decizia de a-l înlocui pe Sargeant nu a fost ușor de digerat pentru acesta din urmă, care a recunoscut că este cel mai dificil moment al carierei sale. Cu toate acestea, el și-a exprimat angajamentul față de echipă și a promis să continue să contribuie cât poate de mult în acest weekend.